O hală de producție din Timișoara a luat foc, iar 100 de persoane s-au autoevacuat în siguranță, transmite ISU Timiș.
Conform Inspectoratului pentru Situaţii de Urgenţă Timiş, suprafaţa totală a halei este de aproximativ 10.000 mp iar incendiul s-a manifestat pe 200 mp, hala fiind inundată cu fum, notează Agerpres.
"Au fost alertate Detaşamentele 1 şi 2 Timişoara şi s-au mobilizat 6 autospeciale de stingere, 2 autospeciale de primă intervenţie şi comandă, o autospecială de serviciu, 2 autoscări mecanice, 1 echipaj SMURD, o cisternă de 30.000 l şi un motoventilator. (…) Aproximativ 100 de persoane s-au autoevacuat în siguranţă. Serviciul Privat pentru Situaţii de Urgenţă al operatorului economic a acţionat pentru stingerea incendiului. Pompierii au ventilat întreg spaţiul", transmite ISU.